# Catalina Grimalt i Falcó

Catalina Maria Grimalt i Falcó (Mallorca, segle xx) és una enginyera informàtica, executiva empresarial. És experta en la integració tecnològica a les infraestructures marítimes en el concepte de ciutat intel·ligents i se la considera l'artífex en la digitalització del Port de Barcelona. Dins d'aquesta institució ha ocupat diversos càrrecs d'innovació i desenvolupament, especialment com a directora dels seus Sistemes d'Informació i com a presidenta de la Fundació BCN Port Innovation.

## Trajectòria

Grimalt i Falcó es llicencià en Informàtica a la Universitat Politècnica de Catalunya i cursà posteriorment un programa de Desenvolupament Directament a l'Escola de Negocis IESE.
Després de treballar-hi en altres responsabilitats, el 2010 fou nomenada directora dels Sistemes d'Informació del Port de Barcelona per tal d'integrar-hi les tecnologies de la informació i la comunicació. Durant aquella etapa, en la 19a edició de la Nit de les Telecomunicacions i la Informàtica, fou guardonada per la Generalitat de Catalunya amb el premi Alan Turing al cap de gestió d'informació (CIO) de l'any 2014, que reconegué la seva tasca en la implementació de les característiques d'una ciutat intel·ligent a l'ens portuari barceloní.
Més endavant, el 2016, Grimalt i Falcó compaginà el càrrec amb un ascens com a subdirectora general d'Organització i Recursos Interns del mateix port, departament en el qual passà a liderar un equip de 70 persones i un pla de comunicacions i inversions en ciberseguretat, dades massives, transició energètica, administració electrònica i l'increment del transport de mercaderies via ferrocarril. El 2020 deixà l'antiga direcció de Sistemes d'Informació i es centrà únicament en la subdirecció general fins que l'estiu del 2023 es constituí la Fundació BCN Port Innovation, una institució de participació pública-privada de desenvolupament logístic de la qual n'esdevingué la directora general.
En l'àmbit de l'acció cívica, ha exercit de jurat en guardons com els Premis Dona TIC.

## Referències

* 1 2 3 «La directora de Sistemas de Información del Port de Barcelona recibe el premio Alan Turing a la CIO del año» (en castellà). GOT Carga, 04-03-2014 [Consulta: 24 febrer 2024].
* ↑ «Postgrau Microcredencial en Intel·ligència Artificial aplicada al Transport i a la Logística». Universitat Politècnica de Barcelona, n.d [Consulta: 3 març 2024].
* ↑ Michaelides et al., 2020, p. 103.
* ↑ «La directora de Sistemas de Información del Puerto de Barcelona recibe el premio Alan Turing» (en castellà). Europa Press, 21-02-2014 [Consulta: 24 febrer 2024].
* ↑ «El Port de Barcelona posa en marxa una fundació per mirar cap al futur». Tot Barcelona, 09-06-2023 [Consulta: 24 febrer 2024].
* ↑ Tejera, Alba «“No queremos ser un smart port cualquiera, queremos serlo humana y sosteniblemente”» (en castellà). Diario del Puerto, 02-12-2020 [Consulta: 24 febrer 2024].
* ↑ «El port de Barcelona situa a David Serral com a director de Sistemes d’Informació». El Mercantil, 11-03-2020 [Consulta: 24 febrer 2024].
* ↑ López, Albert ««Estem passant de crear infraestructures a gestionar serveis». Entrevistem a Catalina Grimalt, directora de Sistemes d'Informació del Port de Barcelona». Fulls d'Enginyeria. Associació d'Enginyers Industrials de Catalunya (AEIC) i Col·legi d'Enginyers Industrials de Catalunya (COIEC), 17-03-2016 [Consulta: 3 març 2024].
* ↑ «La Nit de les Telecomunicacions premia TV3 i Catalunya Ràdio pels seus 30 anys d'història». Corporació Catalana de Mitjans Audiovisuals, 22-02-2014 [Consulta: 27 març 2024].
* ↑ «La directora de Sistemas de Información del Puerto de Barcelona recibe el premio Alan Turing» (en castellà). Europa Press, 21-02-2014 [Consulta: 3 març 2024].
* ↑ Saula Tañà, Laura «La ciutat mar endins». La Mira Magazin, 16-02-2023 [Consulta: 3 març 2024].
* ↑ Tejera, Alba «“No queremos ser un smart port cualquiera, queremos serlo humana y sosteniblemente”» (en castellà). Diario del Puerto, 02-12-2020 [Consulta: 3 març 2024].
* ↑ «El port de Barcelona situa a David Serral com a director de Sistemes d’Informació». El Mercantil, 11-03-2020 [Consulta: 3 març 2024].
* ↑ «El Port de Barcelona posa en marxa una fundació per mirar cap al futur». Tot Barcelona, 09-06-2023 [Consulta: 3 març 2024].
* ↑ «El Puerto de Barcelona presenta la Fundación BCN Port Innovation» (en castellà). El Estrecho Digital, 11-06-2023 [Consulta: 3 març 2024].
* ↑ «Jurat. Polítiques Digitals». Departament de Polítiques Digitals i Administració Pública de la Generalitat de Catalunya, n.d. [Consulta: 3 març 2024].

## Bibliografia

* Michaelides, Michalis; Lind, Mikael; Watson, Richard T.; Ward, Robert. Maritime Informatics (en anglès). Springer, 2020.